
A P S T I P R I N Ā T S 

Tukuma Vakara un neklātienes vidusskolas 

Padomes sēdē 201….. gada “……” ………
Tukuma Vakara un neklātienes vidusskolas

Padomes reglaments
Tukumā



Izdots saskaņā ar



Izglītības likuma 31.panta ceturto daļu un 



Tukuma Vakara un neklātienes vidusskolas 



nolikuma 61.punktu

I. Vispārīgie jautājumi
1. Tukuma Vakara un neklātienes vidusskolas (turpmāk tekstā – Skola) Padome (turpmāk tekstā – Padome) ir Skolas pašpārvaldes koleģiāla institūcija, kuras uzdevums ir nodrošināt sabiedrības, pašvaldības, izglītojamo vecāku, izglītojamo un Skolas darbinieku līdzdalību Skolas darba pilnveidošanā, atbalstīšanā un demokrātisko tradīciju veidošanā.
2. Padomes darbības tiesiskais pamats ir šis reglaments, kuru, balstoties uz spēkā esošiem tiesību aktiem, izstrādājusi un ar vienkāršu balsu vairākumu apstiprinājusi Padome. Šis reglaments, kā arī grozījumi vai papildinājumi tajā stājas spēkā tikai pēc saskaņošanas ar Skolas direktoru.

II. Padomes sastāvs, vēlēšanas un pilnvaras
3. Padomes sastāvā ir: 

3.1. vismaz 6 izglītojamo vecāki (personas, kas realizē aizgādību)
, kuru bērni mācās Skolā un no kuriem viens ir Padomes priekšsēdētājs;

3.2. Tukuma novada Domes pārstāvis;

3.3. Skolas pedagogu pārstāvis;

3.4. Skolas saimnieciskā personāla pārstāvis;

3.5. Skolas izglītojamo pašpārvaldes pārstāvis;

3.6. Skolas direktors.

4. Ar padomdevēja tiesībām Padomes sēdēs var piedalīties Skolas direktora vietnieki un grāmatvede.

5. Vecāku (personu, kas realizē aizgādību) pārstāvjus darbam Padomē ar balsu vairākumu ievēlē Skolas vecāku sapulce.

6. Pedagogu pārstāvi darbam Padomē deleģē Skolas Pedagoģiskā padome.

7. Skolas saimnieciskā personāla pārstāvi darbam Padomē ar balsu vairākumu ievēlē Skolas saimnieciskā personāla darbinieku sapulce.

8. Padomes locekļu pilnvaras izbeidzas sekojošos gadījumos:

8.1. vecākiem (personām, kas realizē aizgādību), kuru bērni pārtrauc mācības Skolā;

8.2. pedagogu un saimnieciskā personāla pārstāvjiem sakarā ar darba tiesisko attiecību ar Skolu izbeigšanos;

8.3. izglītojamiem sakarā ar mācību pārtraukšanu Skolā;

8.4. pašvaldības pārstāvim sakarā ar pilnvaru termiņa izbeigšanos;

8.5. ja Padomes loceklis pēc savas iniciatīvas atsakās no darba Padomē;

8.6. citos šajā reglamentā paredzētajos gadījumos.

9. Gadījumos, kad saskaņā ar šī reglamenta 8.punktu izbeidzas Padomes locekļa pilnvaras, līdz nākamajai kārtējai Padomes sēdei tiek organizēta jauna Padomes locekļa ievēlēšana vai iecelšana.

III. Padomes vadība un Padomes lietvedība
10. Padomes priekšsēdētāju ar vienkāršu Padomes locekļu balsu vairākumu ievēlē no vecāku (personu, kas realizē aizgādību) pārstāvju vidus.

11. Padomes priekšēdētājam ir vietnieks. Padomes priekšsēdētāja vietnieku ar vienkāršu Padomes locekļu balsu vairākumu ievēlē no vecāku (personu, kas realizē aizgādību) pārstāvju vai Skolas darbinieku vidus.
 Skolas direktors nevar būt Padomes priekšsēdētāja vietnieks. 
12. Padomes priekšsēdētājs sadarbībā ar Skolas direktoru un Padomes priekšsēdētāja vietnieku plāno un vada Padomes darbu.
13. Padomes sēdes tiek sasauktas ne retāk kā vienu reizi semestrī
, tās vada Padomes priekšēdētājs vai viņa prombūtnē – Padomes priekšsēdētāja vietnieks. Padomes sēdes ir atklātas, to darba gaita tiek protokolēta. Šim nolūkam no Padomes locekļiem tiek izvēlēts protokolists. Protokolu paraksta sēdes vadītājs un protokolists. Padomes sēžu protokoli glabājas pie Skolas direktora.

14. Padomes priekšsēdētājam vai Padomes priekšsēdētāja vietniekam ir tiesības sasaukt ārkārtas Padomes sēdi Padomes kompetencē esoša jautājuma izskatīšanai, kuru var ierosināt izglītojamie, vecāki, Skolas darbinieki, iesniedzot rakstisku iesniegumu Skolas kancelejā vai personīgi Padomes priekšsēdētājam vai Padomes priekšsēdētāja vietniekam, kuru pienākums ir reģistrēt Skolas kancelejā kā ienākošo dokumentu.

15. Padome ir lemtspējīga, ja tās sēdē piedalās vairāk kā puse Padomes locekļu, tai skaitā Padomes priekšsēdētājs vai Padomes priekšsēdētāja vietnieks.

16. Lēmumi Padomes sēdēs tiek pieņemti ar vienkāršu balsu vairākumu, obligāti fiksējot protokolā mazākuma atzinumus par doto lēmumu, ja tādi ir. Ja balsu skaits dalās vienādi, jautājums no sēdes dienas kārtības tiek noņemts, lai veiktu papildus sagatavošanu jautājuma atkārtotai izskatīšanai nākošajā Padomes sēdē.
 Ja atkārtotā jautājuma izskatīšanā, balsojot par lēmumu, balsu skaits atkārtoti dalās vienādi, izšķirošais ir Padomes priekšsēdētāja  vai Padomes priekšsēdētāja vietnieka balsojums.

17. Padomes lietvedība (iesniegumu pieņemšana, atbilžu sniegšana, priekšlikumi utt.) tiek kārtota atbilstoši pastāvošajai likumdošanai caur Skolas kanceleju.

18. Visi Padomes dokumenti tiek noformēti uz oficiālās Skolas veidlapas, tos paraksta Padomes priekšsēdētājs vai viņa prombūtnē Padomes priekšsēdētāja vietnieks. Ārpus Skolas izejošie dokumenti tiek saskaņoti ar Skolas direktoru. Citādā kārtībā izsniegtiem dokumentiem nav juridiska spēka.

IV. Skolas Padomes kompetence
19. Padome darbojas kā Skolas direktora padomdevējs un tai nav tiesību atcelt, grozīt vai apturēt Skolas direktora pieņemtos lēmumus un izdotos rīkojumus.

20. Skolas padome:

20.1. sniedz priekšlikumus  Skolas attīstībai;

20.2. piedalās Skolas izglītības procesa un tā rezultātu apspriešanā un sniedz priekšlikumus izglītības kvalitātes uzlabošanai Skolā;
20.3. sniedz priekšlikumus jautājumos par izglītojamo un izglītības iestādes darbinieku tiesībām un pienākumiem;

20.4. sniedz Skolas direktoram priekšlikumus par Skolas darba organizāciju, budžeta sadalījumu un izglītības programmu īstenošanu;

20.5. ir tiesīga lemt par to, kādus Izglītības likuma 1.panta 12.4 punkta "k" apakšpunktā minētos individuālos mācību piederumus nodrošina izglītojamo vecāki (personas, kas realizē aizgādību);

20.6. risina tās kompetencē esošus organizatoriskos, tai skaitā ar Skolas rīkotajiem pasākumiem saistītus jautājumus;

20.7. veicina Skolas sadarbību ar sabiedrību;

20.8. informē par savu darbību un pieņemtajiem lēmumiem šajā reglamentā noteiktajā kārtībā;
20.9. ir tiesīga veidot [vecāku (personu, kas realizē aizgādību), izglītojamo] interešu grupas un institūcijas, tajās iesaistot attiecīgās izglītības iestādes izglītojamos un viņu vecākus (personas, kas realizē aizgādību);

20.10. nodrošina Skolas atbalsta fonda darbību tā izveidošanas gadījumā;

20.11. pārrauga Skolā pieņemto ziedojumu izlietošanu.
21. Skolas direktors vienu reizi mācību gadā sniedz padomei atskaiti par izglītības procesu un tā rezultātiem Skolā, kā arī par Skolas darba organizācijas apstākļiem.

V. Padome un Skolas direktors
22. Skolas direktora un Padomes attiecības regulē šis Reglaments, Skolas Nolikums un spēkā esošie tiesību akti.
23. Skolas direktors pirms pieņemtā lēmuma stāšanās spēkā var to saskaņot ar Padomi.
24. Skolas direktoram attiecībā uz Padomi un tās pieņemtajiem lēmumiem ir tiesības:
24.1. uz Tukuma novada Domes lēmuma pamata apturēt Padomes darbību un mēneša laikā ierosināt jaunas Padomes ārkārtas vēlēšanas, ja tās darbība neatbilst šajā reglamentā noteiktajai kārtībai vai ir pretrunā ar spēkā esošiem tiesību aktiem;

24.2. pieprasīt Padomes locekļa atsaukšanu vai pārvēlēšanu, ja tā darbība ir pretrunā ar šajā reglamentā noteikto kārtību vai ir pretrunā ar spēkā esošiem tiesību aktiem;

24.3. pieprasīt Padomes ārkārtas sēdes sasaukšanu par jebkuru ar Skolas darbību saistītu jautājumu;

24.4. pamatojoties uz Padomes lēmumiem, izdot visiem Skolas darbiniekiem un izglītojamiem saistošus rīkojumus vai citus Skolas darbību reglamentējošus dokumentus;

24.5. veikt citas šajā reglamentā, Skolas Nolikumā un spēkā esošos tiesību aktos paredzētas darbības Skolas direktora kompetences ietvaros.

VI. Noslēguma jautājums
25. Uzskatīt par spēku zaudējušu Tukuma Vakara un neklātienes vidusskolas Padomes reglamentu, kas apstiprināts 2009.gada 26.augustā. 
Tukuma Vakara un neklātienes vidusskolas 

Padomes priekšsēdētājs (-a)
.......................................   V. Uzvārds





S A S K A Ņ O T S 

Tukuma Vakara un neklātienes 

�Izglītības likuma 31.panta ceturtā daļa


�Izglītības likuma 31.panta pirmā un otrā daļa


�Vecāku pārstāvjiem ir jābūt vairākumā; nedrīkst būt skolas darbinieki


�Nav obligāti


�Nav obligāti


�Izglītības likuma 31.panta otrā daļa


�varbūt arodorganizācijas sanāksmē?


�Izglītības likuma 31.panta otrā daļa


�Vai vajag?


�Varbūt jālieto cits formulējums?


�Vai ir nepieciešama šāda norma?


�Izglītības likuma 31.panta trešā daļa


�Izglītības likuma 30.panta trešā daļa


�Padomes iespējamu patvaļu ierobežojoša norma

